วันศุกร์แห่งชาติมาอีกครั้งกับย่านฮิบๆ ร้านเก๋ๆ ย่านอารีย์ กับวันนี้มาที่ร้านอาหารญี่ปุ่นแบบ Homemade ในซอยอารีย์ 5 จากหน้าร้านอาจจะดูไม่ค่อยออกว่าเป็นร้านอาหาร สามารถสังเกตจากรถที่จอดยามค่ำ ตึกสีขาวมีไฟด้านหน้าสว่างให้เห็นพอสมควร สามารถจอดรถหน้าร้านได้ 2-3 คัน ที่เหลือก็แปะในซอยสไตล์ย่านนี้
ความชอบบังเกิดกับบรรยากาศของร้านที่เหมาะกับเพื่อนฝูง โต๊ะไม้ ไฟสลัวๆ เหมาะกับ การมาทานอาหาร อารมณ์เหมือนทานในบ้าน ในร้านมีโต๊ะพอสมควร แต่แนะนำควรจองหากเป็นศุกร์ เสาร์ คนเยอะตลอด ทางร้านมีเบียร์ แอลกอฮอล์ขาย สำหรับคนดื่ม
ส่วนของอาหารกันบ้าง เป็นญี่ปุ่นแบบ homemade มีเมนูอร่อยหลายอย่าง เน้นๆ เป็น sashimi ของย่าง ชาบู สุกี้ ของกับแกล้ม ร้านนี้ไม่เน้น fusion sushi or roll แนะนำกันเลย ที่ "แซลมอลรวม 5 อย่าง" มีแบบซาซิมิ พร้อมมีแบบมีซอสพิเศษ ไข่แซลมอล แปลกนิดๆ แต่อร่อยสดดี ตามด้วย "Sear Tuna with Onzen Egg" ทูน่าสดพร้อมซอสพิเศษ ชื่ออาจจะไม่ตรงเป๊ะ แต่ประมาณนี้อร่อยเช่นเดียวกัน ตามด้วย การเพิ่มความอิ่มกับ "Salmon Clay Pot" ข้าวอบหม้อดินมีแซลมอล ชิ้นโตด้านบนข้าวหุงกำลังดี ทานร้อนๆ อร่อยทีเดียว 
หลายๆคนสั่งเป็น "ไก่ทอดเกี๊ยวซ่า" แต่ส่วนตัวไม่ได้ชอบมากเพราะ ไส้ค่อนข้างเละ และชิ้นใหญ่เกินไป ขายเป็นชิ้น น่าจะลองมาแบ่งกันดูก่อน ยังมี ชาบู ปลากินดาระย่าง หมูคุโรบุตะย่างก็ดีงาม อย่าลืมปิดท้ายด้วยไอศกรีม กับพุดดิ้งชาเขียว ฟินสนุกสนาน กับมื้อวันศุกร์